Opel Sintra

Opel Sintra (type U) var en MPV fra bilfabrikanten Opel, som var baseret på en konstruktion fra moderselskabet General Motors. Dermed var modellen identisk med Chevrolet Venture, Oldsmobile Silhouette, Pontiac Trans Sport (fra 2000 Pontiac Montana), Buick GL8 og Vauxhall Sintra.
 
Sintra havde med enkeltsæder plads til op til syv personer, og med trepersoners bænkbagsæde også otte personer.

Historie 
Ved introduktionen i september 1996, som fandt sted efter præsentationen på Geneve Motor Show i marts måned samme år, fandtes Sintra med to benzinmotorer og fra sommeren 1998 ligeledes en dieselmotor.

Produktionen af Sintra foregik hos firmaet IBC Vehicles Ltd. i Luton, Storbritannien. Bilerne fra det sidste modelår blev fremstillet på samme fabrik, mens firmaet havde ændret navn til GM Manufacturing Luton Ltd.

Sideløbende blev Pontiac Trans Sport (senere Pontiac Montana) frem til 2004 med enkelte modifikationer (bl.a. Pontiac-kølergrill uden Pontiac-emblem, senere med Chevrolet-logo) importeret officielt til Europa og gennem udvalgte Opel-forhandlere solgt under navnet Chevrolet Trans Sport.

Salgstallene forblev langt under forventningerne, og i september 1999 blev produktionen indstillet på grund af katastrofale resultater fra flere kollisionstests.

Sintra blev efterfølgende afløst af den på Astra-platformen (GM3000) baserede og dermed betydeligt mere kompakte Zafira.

Bemærkelsesværdigt 
For at reducere bilens vægt var motorhjelmen fremstillet komplet i aluminium, hvilket førte til en vægtbesparelse på ca. 6,2 kg i forhold til en almindelig motorhjelm af stålplade. De standardmonterede alufælge sparede 9 kg. Enkeltsædernes rammer, pedalholderne og ratnavet var fremstillet af magnesiumlegeringer. Styretøjets tandstang af stål muliggjorde yderligere vægtreduktioner. Selv skruefjedrene af nyt stål vejede 2,4 kg mindre end hidtil. Hjulene var specialudviklet af Firestone og havde reduceret rullemodstand.

Også udstødningsmæssigt gik Opel nye veje. For første gang blev der monteret en sekundærluftindblæsning mellem motor og katalysator, som efter koldstart med en elektrisk blæser i nogle sekunder blæste frisk luft ind i udstødningssystemet, som på grund af efteroxidation førte til en hurtigere opvarmning af katalysatoren.

Tekniske data

Udstyr

GLS 
 Front- og sideairbags i fuld størrelse til fører og forsædepassager
 Trepunktssikkerhedsseler foran og på yderste siddepladser i anden og tredje sæderække
 Pyrotekniske selestrammere foran
 ABS, elektronisk styret
 Elektrisk justerbare og opvarmelige sidespejle i fører- og passagerside
 Tredje bremselygte
 El-ruder foran
 Aflåseligt og belyst handskerum
 FCKW-frit klimaanlæg
 Fire alufælge 6J×15
 Renluftfiltersystem med pollenfilter
 Dobbeltstålrørforstærkning i dørene
 Computerberegnede deformationszoner
 Skivebremser fortil og bagtil
 To skydedøre med børnesikring
 Servostyring
 Drejelige og højdejusterbare forsæder med justerbar lændehvirvelstøtte og midterarmlæn
 Grøntonede, varmedæmpende ruder
 Startspærre
 Centrallåsesystem med fjernbetjening og tyverisikring

CD 
 Bilalarm med ultrastrålekabineovervågning
 Elektronisk fartpilot
 Elektronisk styret niveauregulering
 Elektrisk soltag
 Fireeget, højdejusterbart rat
 Automatgearkasse med fire køretrin og tre køreprogrammer
 Elektrisk justerbare forsæder med sekspositioners hukommelse

Sintra Fuel Cell 
Opel Sintra Fuel Cell var en prototype til en brændselscellebil, som blev præsenteret på Geneve Motor Show i marts 1998. Bilen var baseret på den almindelige Opel Sintra, men var udstyret med en brændselscelle og en methanolomformer. Systemydelsen lå på . I september samme år præsenterede Opel på Paris Motor Show med Zafira Fuel Cell en køreklar efterfølger på basis af Zafira A, og i 2000 fulgte en yderligere prototype til en brændselscellebil, Opel HydroGen1.

Noter

Litteratur 
 Automobil Revue. Katalog 1999 (på tysk og fransk)

Eksterne henvisninger 

Sintra
Store MPV'er
Forhjulstrukne biler
Biler introduceret i 1996
Biler fra 1990'erne